ky en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky ru ky ru ky ru ky ru ky ky ky ky ky ky ky ky ky ky ky ky ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 19-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Премьер-министр журналисттер менен жолугушууда Россия менен Япония үчүн учурдагы кризистен чыгуунун жаңы жолдорун сунуштады. Ага ылайык, глобалдуу экономикалык кыйынчылыктан чыгууга эки өлкөнүн региондор деңгээлиндеги кызматташуусу өбөлгө болот. Путиндин билдирүүсүндө, мындай кызматташуу ортодогу экономикалык байланышты гана чыңдабастан, жалпы жонунан эки өлкөнүн мамилесин жөнгө салып, учурдагы Курил аралдары сыяктуу орчундуу маселелерди чечүүгө шарт түзөт. Мындан тышкары, журналисттердин "өз ишиңизди кандай баалайсыз?" деген суроосуна Путин "жасала элек иштер көп. Бирок, жалпы жонунан ишиме "4" коем" деп жооп берди.
Гватемала президенти 48 жаштагы адвокат Родриго Розенбергди атып өлтүргөн деп айыпталууда. Адвокаттын буга чейин "Колома аялы жана жеке катчысы болуп мени өлтүрүүгө буйрук беришти" деген видеокайрылуусу сакталуу. Ал 15-апрелде кызы менен кошо өлтүрүлгөн бай өндүрүшчү Халил Мусанын адвокаты болгон. Кечээ борбордук аянтка чогулган 1,5 миңден ашуун адам Коломанын отставкасын талап кылып митингге чыгышты. "Биз өлкөнү бүгүнкүдөй абалга апкелип такаган башаламандыкка мындан ары жол бералбайбыз" дешүүдө акцияга чыккандар.
"Известия в Украине" басылмасынын эксперттери премьер-министр айымдын саясый рейтинги төмөндөгөндөн төмөндөп баратканын белгилешкен. Мындай көрсөткүч Тимошенконун дүйнөлүк кризис Украинага таасирин тийгизбейт деген сөзүнөн кийин байкалган. Бюджеттик кызматкерлерге кошумча акы төлөөгө каражаттын жетишсиздиги, жашоо, бизнеске тийиштүү шарт түзүлбөгөндүгү, жумушсуздуктун, доллар курсунун жана инфляциянын өсүшү, анан албетте, газ маселесинен кийин Тимошенконун өкмөтү ишенимден кете баштаган. Ушуну менен бирге эксперттер премьер-министрдин элет жеринде аброю жогору экенин белгилешет. Айылдыктар дале болсо Тимошенкодон үмүт үзбөй, өлкөнү кыйынчылыктан чыгарат деген ойдо болуп келишет.
Энелер күнүнө карата изилдөөчүлөр америкалык айымдар арасында "Балаңызды багууну жылдыздардын кимисине ишенер элеңиз?" деген сурамжылоо жүргүзүшкөн. Көпчүлүк энелер белгилүү актриса Дженнифер Энистонду тандашып, баласы жок болсо да анын назиктигин, камкордуулугун, мээримдүүлүгүн белгилешкен.
Голливуддун белгилүү актеру жакында жарата турган жаңы образынан улам имиджин өзгөртүп, сакал коюп, чачын өстүрдү. Эми Киану Нью-Йорктун көчөлөрүнөн жөнөкөй кийинип алып деле күйөрмандарынан кооптонбой, ээн-эркин басып жүрө алат.
ЖИНДҮЙНӨ. Россиянын Иркутск облусунда 15 жаштагы үч кызга ошол эле курактагы кызды өлтүргөнү боюнча кылмыш иши козголду. Тергөөчүнүн айтымында, окуудан чыккан кыз жолдо курбуларына жолугуп калат. Ошол аймакта жайгашкан гараждардын артына ичкилик ичүүгө баратканын уккан окуучу кыз аларга кошулуп алат. Аздан соң өспүрүмдөр чатакташа кетишип, бирөөсү тиги кызды түртүп жиберет. Эмне кылып аткандары туурасында ата-энелерине айтып койбосун деп, жыгылган кызды өлтүрүп салууну чечишип, ээн жерге чакырып барышат да, бөтөлкө менен башка чаап, андан соң муунтуп өлтүрүп салышат. Кыздын өлүгү саздуу жерден табылган. Өлтүргөндөр күнөөсүн толугу менен моюнга алышып, сурак беришүүдө.
ТАҢДҮЙНӨ. Түштүк Кореяда белгилүү баллада ырчысы Ли Со На концерт берип жатып, өзүнө, ырдоо сапатына алымсынбай, келген күйөрмандарынан кечирим сурап, акчаларын кайтарып берүүнү убада кылган. 20дай ыр ырдагандан кийин Ли Со На микрофонду алып: "Бүгүн мага өзүмдүн ырдаганым жаккан жок. Атайы мени угуу үчүн келген күйөрмандарымды алдоо мен үчүн уят. Мындай сапатка мен акча алалбайм" деп сахнадан түшүп кеткен. Импресариосунун айтымында, 400 кишилик залда бош орун калган эмес. Ал эми билет баасы 40 доллар болгондуктан, ырчы айым өз чөнтөгүнөн 16 миң доллар төлөп бергени турат.
БАЙДҮЙНӨ. Баалуу таш сатуу боюнча Англиянын Женевадагы "Сотбис" соода үйү 7,05 карат өлчөмүндөгү ачык көк түстөгү сейрек кездешүүчү бриллиант ташын 9,5 миллион долларга сатып жаңы рекорд койду. Бул бриллиант былтыр Түштүк Африканын Куплинан кенинен табылган таза баалуу таштан жасалганы белгилүү болду.
ШАЙДҮЙНӨ. Экономикалык кызматташтык жана өнүгүү уюмунун маалыматына таянып жасалган изилдөөнүн жыйынтыгы боюнча, дүйнөдөгү эң бактылуу эл - даниялыктар экен. Учурдагы дүйнөлүк кризиске карабастан, бул эл эртеңки күн бүгүнкүдөн да жакшы болот деген ишеним менен жашайт. Буга тарыхый негиз бардай: бир топ салгылашуулардан жеңилип, кыйынчылыктарга дуушарланган дания элинин реалдуулукту кабыл алуусу өзгөргөн. Натыйжада, жашоодон көптү күтпөй, майда-барат нерселердин барк-баасын билип, кубанууга жөндөмдүү болуп калышкан. Ал эми көптөн үмүтөтпөгөн адамда көңүл калуучулук аз болорун белгилүү социолог Петер Гунделак айтып чыкты.
ШОКДҮЙНӨ. Римден Израилге учкан самолетко кечигип калган эки еврей улутундагы адам Италиянын аэропорт башкармалыгына телефон аркылуу учакта жардыруучу зат бар экенин кабарлашкан. Натыйжада, самолет кайра кайтып, текшерүүдөн өтүүгө мажбур болгон. Эч кандай мина табылбаган соң, полиция кызматкерлери телефон чалгандарды издеп таап, күнөөлөрүн моюнга алгандан кийин экөөнө 2000 евродон айып салышкан.
Айланбас жердин айланма жаңылыктары
МОЛДОВА . Парламент жаңы өлкө башчысын 20-майда шайлайт.
ТАЖИКСТАН . Өткөн жумадагы нөшөрлөгөн жаан өлкөнү 10 миллион доллар өлчөмүндөгү зыянга учуратты.
ГРУЗИЯ . Оппозиция лидерлери каршылык көрсөтүүнүн курч аракеттерине өтүп жатканын жар салды. Эми ири масштабдуу акциялар Грузиянын башка шаарларында да башталары маалым болду.
ИНДИЯ . 86 орундуу парламентке 1500 талапкер ат салышып аткан шайлоо аягына чыкты.
ПЕРУ . Чиклайо менен Баруа шаарларын бириктирген трассада 50 жүргүнчүсү бар автобус 100 метр бийиктиктен кулап, 26 киши набыт болду.
КАЗАКСТАН . Каспий деңизинен 218 өлүү тюлень табылган. Учурда окуянын убактысы жана себеби такталууда.
АКШ . Флорида жээгинен Гаити мигранттарын жүктөп келаткан кеме чөгүп, 10дон ашуун адам каза болгон. Куткаруучулар суудан 27 адамды алып чыгууга үлгүрүшкөн.
ЛИВАН . Өлкөнүн түндүк борбору - Триполиде шайлоо алдындагы пикир келишпестиктерден улам сунниттер менен алавиттердин ортосунда жаңжал чыккан.
ГРЕЦИЯ . Мамлекеттик кызматкерлердин жалпы улуттук забастовкасынан улам өлкө аэпорттору 150 авиакаттамдын убактысын өзгөртүүгө мажбур болду.
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?